Temeljem članka 86. Zakona o proračunu (“Narodne novine” br. 141/21.) i članka 30. Statuta općine Erdut (“Službeni glasnik općine Erdut” 91/21., 97/23., 99/23. i 108/25.) Općinsko vijeće općine Erdut donijelo je na 3. sjednici održanoj 23.09.2025. godine

ODLUKU

O kratkoročnom revolving kreditu

Članak 1.

Ovom Odlukom odobrava se kratkoročno revolving zaduživanje Općine Erdut kod Zagrebačke banke

uz slijedeće uvjete:

* Vrsta kredita: kratkoročni revolving kredit
* Korisnik kredita: Općina Erdut
* Namjena: premošćivanje jaza uzrokovanog različitom dinamikom priljeva sredstava i dospijeća obveza
* Iznos kredita:400.000,00 EUR
* Rok povrata: sukcesivno, u roku 12 mjeseci
* Način i rok korištenja: na revolving principu, do 12 mjeseci od sklapanja Ugovora
* Kamatna stopa: 2,45 % godišnje fiksna
* Obračun i plaćanje kamata: kamata se obračunava primjenom proporcionalne metode obračuna kamata i kalendarskog broja dana u mjesecu i godini, a dospijeva i naplaćuje se 10. dana po isteku kvartala
* Zatezna kamata: u visini stope važeće zakonske zatezne kamate. Zatezna kamata se obračunava kvartalno, primjenom proporcionalne metode obračuna kamata i kalendarskog broja dana u mjesecu i godini, a dospijeva i naplaćuje se 10. dana po isteku kvartala
* Naknada za prijevremeni povrat kredita: bez naknade
* Naknada za obradu zahtjeva: 0,10% od iznosa odobrenog kredita, jednokratno,
* Instrument osiguranja: zadužnica Općine Erdut

Članak 2.

Ovlašćuje se općinski načelnik na zaključivanje ugovora za kratkoročni kredit pod navedenim uvjetima iz članka 1. ove Odluke

Članak 3.

Ova Odluka stupa na snagu danom donošenja i bit će objavljena u “Službenom glasniku općine Erdut”.

KLASA: 403-01/25-01/5

URBROJ: 2158-18-01-25-1

PREDSJEDNIK

Jovo Vuković